NORAKSTS



L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Ozolnieki, Ozolnieku novads

Nr.224.

21.03.2017. Prot. Nr.46.

**Par valsts autoceļu stāvokli**

Likuma „Par autoceļiem” 11.panta pirmā daļā LR Satiksmes ministrijai noteikts pienākums plānot autoceļu attīstību, ievērojot ekonomiskās, ekoloģiskās un sociālās attīstības tendences, valsts un pašvaldību intereses par pamatu izvirzot reģionu vienlīdzīgas attīstības principu. Savukārt saskaņā ar šī paša likuma 23.panta pirmās daļas 1. punktu VAS „Latvijas valsts ceļi” pienākums ir savlaicīgi veikt ceļu uzturēšanas darbus , lai tiktu nodrošināta transportlīdzekļu satiksme pa ceļiem atbilstoši [ceļu satiksmes drošības noteikumu](https://likumi.lv/ta/id/37449-celu-satiksmes-noteikumi) prasībām.

Zemgales plānošanas reģions katru gadu aktualizē reģiona autoceļu sarakstus valsts autoceļu sakārtošanas programmai, iesniedzot tos VAS “Latvijas valsts ceļi” un Satiksmes ministrijai, taču šīs programmas īstenošana notiek ļoti lēni un nepilnīgi.

Ņemot vērā radušos situāciju, ka uz atsevišķiem valsts nozīmes autoceļiem, kas savieno novadu perifēriju ar novadu centriem, nav iespējama normāla pārvietošanas (atsevišķos ceļu posmos pat izveidojies ārkārtas stāvoklis), reģiona iedzīvotājiem ir liegtas tiesības saņemt pamatpakalpojumus izglītības, veselības, drošības un citās jomās, Zemgales plānošanas reģiona attīstības padome **nolemj:**

1. Aicināt Satiksmes ministriju un **VAS "Latvijas Valsts ceļi":**
   1. Steidzami izvērtēt Zemgales plānošanas reģionā un visa valstī izveidojušos situāciju par valsts autoceļu ar grants segumu stāvokli un to uzturēšanas kvalitāti.
   2. Atjaunot **valsts autoceļu fondu**, lai izveidotu ilgtspējīgu sistēmu valsts autoceļu sakārtošanas programmas izpildes finansēšanai, saskaņā ar plānošanas reģionu iesniegtajiem valsts autoceļu sarakstiem.

Padomes priekšsēdētājs (personīgais paraksts) L. LĪDUMS

( zīmogs)

*Izsūtīt: lietā, LVC, SM,*

***Noraksts pareizs:***

*Izpilddirektors V. VEIPS*

*23.03.2017., Jelgava*